คุณคะประจำเดือนมา 2 ครั้งต่อ 1 เดือน 5 เดือนกว่าอล้วคะจะเป็นอะไรมั้ยคะ แค่ 22 วันแล้วก็มาอีกรอบคะกังวลมากเลยคะ
สวัสดีค่ะ ปกติประจำเดือนควรมาทุก 22-35 วัน มาครั้งละ 3-7 วัน หากมีเลือดออกมาก่อน 22 วันนับจากครั้งก่อน อาจเป็นเลือดออกจากสาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนหากเป็นติดต่อกันมา 5 เดือนแล้ว ควรพบสูตินรีแพทย์เพื่อตรวจเพิ่มเติมนะคะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อนในช่วงที่มีเลือดออก ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์